Në bazë të nenit 123, pika 3 e Kushtetutës së Republikës së Serbisë, dhe në lidhje me nenin 119 të Ligjit mbi Këshillat kombëtare për pakicat kombëtare (“Fletorja zyrtare e RS-së”, nr. 72/09, 20/14 – Kushtetuta e Serbisë dhe 55/14),

Qeveria nxjerr

**DISPOZITËN**

**MBI PROCEDURËN E SHPËRNDARJES SË MJETEVE FINANCIARE NGA FONDI BUXHETOR PËR PAKICAT KOMBËTARE**

|  |
| --- |
| Neni 1  Me anë të kësaj dispozite përcaktohen më afër kriteret, kushtet, mënyra dhe procedura e shpërndarjes së mjeteve për programet dhe projektet në fushën e kulturës, arsimit, informimit dhe përdorimit zyrtar të gjuhëve dhe të të shkruarit të pakicave kombëtare nga Fondi buxhetor për pakicat kombëtare (në tekstin e mëtejshëm: Fond), të cilat menaxhohen në ndarjen e veçantë të buxhetit të Ministrisë së Administrimit Shtetëror dhe qeverisjes vendore (Në tekstin e mëtejshëm: Ministria).  Fondi i paragrafit 1 të këtij neni mund të financohet edhe nga donacionet. |
| Neni 2.  Mjetet nga Fondi jepen për programet dhe projektet nga fusha e kulturës, arsimit, informimit dhe përdorimit zyrtar të gjuhëve dhe të të shkruarit të pakicave kombëtare, dhe sipas Programit të cilin e sjell Ministri, në fillim të vitit kalendarik për vitin për të cilin jepen mjetet nga neni 1 të kësaj Dispozite, me propozim të Këshillit për Pakicat Kombëtare.   Propozimi i Këshillit për Pakicat Kombëtare nga paragrafi 1 të këtij neni përmban fushën prioritare në të cilën realizohen programet dhe projektet, qëllimet që arrihen, lartësinë e mjeteve dhe periudhën për të cilën ato jepen.  Ministria mban përgjegjësinë për zbatimin e Programit nga paragrafi 1 të këtij neni.  Neni 3.  Mjetet nga neni 1 të kësaj Dispozite jepen me anë të konkursit publik (në tekstin e mëtejshëm: konkurs) të cilin e shpall Ministria dhe e njofton në faqen zyrtare të Ministrisë, Zyrës për të Drejtat e Njeriut dhe të Pakicave, Zyrës për Bashkëpunim me Shoqërinë Civile dhe Portalit të e-Administratës.  Njoftimi i konkursit përmban: qëllimet e programeve dhe projekteve, fushën për të cilën shpallet (kultura, arsimi, informimi dhe përdorimi zyrtar i gjuhëve dhe të të shkruarit të pakicave kombëtare); lartësinë e mjeteve që jepen; afatin e paraqitjes së aplikimeve të konkursit; kushtet për paraqitjen e aplikimit, masat më të afërta dhe kriteret shtesë, si edhe të dhenat e tjera të rëndësishme për zbatimin e konkursit.  Komisioni përcakton qëllimet specifike të programeve dhe projekteve për të cilat shpallet konkursi, si edhe masat më të afërta dhe kriteret shtesë nga paragrafi 2 të këtij neni për zgjedhjen e programeve dhe projekteve që janë specifike për fushën e caktuar, me konsultimet paraprake me Këshillat kombëtare të pakicave kombëtare. |
| Neni 4.  Të drejtën e pjesëmarrjes në konkursin e kanë institucionet, shoqatat, fondacionet, shoqatat ekonomike dhe organizatat e tjera themeluesit të të cilëve janë Këshillat kombëtare të pakicave kombëtare dhe organizatat e shoqërisë civile, të regjistruara në regjistrin përkatës, qëllimet të të cilëve, sipas rregullimeve të statutit, realizohen në fushën e mbrojtjes dhe avancimit të të drejtave dhe pozicionit të anëtarëve të pakicave kombëtare, me selinë në territorin e Republikës së Serbisë, si edhe foncadionet dhe konferencat e universiteteve ose akademive të studimeve profesionale (në tekstin e mëtejshëm: pjesëmarrësi i konkursit). |
| Neni 5.  Procedurën e dhënies së mjeteve nga neni 1 të kësaj Dispozite e zbaton komisioni i konkursit (në tekstin e mëtejshëm: Komisioni).  Në Komisionin detyrimisht emërohet një numër i caktuar anëtarësh – përfaqësuesish të ministrisë në fushëveprimin e së cilës janë programet dhe projektet që shqyrtohen nga Komisioni në bazë të konkursit, si edhe përfaqësuesish së Ministrisë së Administrimit Shtetëror dhë Qeverisjes vendore dhe Zyrës për të Drejtat e Njeriut dhe të Pakicave.  Drejtuesi i organit në fushëveprimin e të cilit gjendet fusha për të cilin shpallet konkursi, mund të sugjerojë dhe përfaqësuesin e publikut profesional për anëtarin e Komisionit.  Ministri i Administrimit Shtetëror dhe Qeverisjes Vendore (në tekstin e mëtejshëm: Ministri) nxjerr udhëzimin me anë të cilit përcaktohet më afër mënyra e përcaktimit të përmbajtjes dhe numrit të anëtarëve të Komisionit, si edhe çështjet e tjera të rëndësishme për punën e Komisionit.  Komisioni formohet nga Ministri me anë të vendimit, në përputhje me fushën prioritare të financimit, e përcaktuar nga Programi i nenit 2 të kësaj Dispozite.  Komisioni sjell Rregulloren e Punës.  Mbështejen administrative-teknike Komisionit ia ofrojnë Ministria dhe Zyra për të Drejtat e Njeriut dhe të Pakicave.  Neni 6.  Aplikimi për konkurs paraqitet pranë Ministrisë brënda afatit jo më shumë se 30 ditesh nga dita e shpalljes së konkursit, në formularin e aplikimit i cili është pjesë përbërëse të dokumentacionit të konkursit.  Formularin e aplikimit e përcakton Ministria dhe e shpall në faqen zyrtare e Ministrisë, Zyrës për të Drejtat e Njeriut dhe të Pakicave, Zyrës për Bashkëpunim me Shoqërinë Civile dhe Portalit e-Administratë.  Formulari i aplikimit përmban: të dhënat e përgjithshme për paraqitësin e propozimit të programit dhe projektit; të dhënat rreth përfaqësuesit të paraqitësit të programit dhe projektit; të dhënat rreth kapacitetit për menaxhim dhe realizim të programit dhe projektit, duke përfshirë dhe rezultatet e deshmuara në të kaluarën; përshkrimi i programit dhe projektit; të dhënat rreth mjeteve të duhura financiare për realizimin e programit dhe projektit të sugjeruar dhe një përshkrim të shkruar (narativ) dhe me tabela të buxhetit të programit dhe projektit, si edhe të dhëna të tjera të rëndësishme për të siguruar që qëllimet e vendosura do të realizohen. |
|  |
| Neni 7.  Zgjedhja e programeve dhe projekteve që do të financohen me mjetet e Fondit, kryhet me anë të zbatimit të kritereve në vijim: sa përshtatet programi dhe projekti i përshkruar me realizimin e qëllimëve të programeve dhe projekteve të vendosura në procedurën e konkursit, kohëzgjatja, mundësia e zhvillimit të mëtejshëm dhe qëndrueshmëria e programit dhe projektit, masa në të cilën arrihet deri te grupet e dëshiruara për të cilat është projektuar programi; masa në të cilën kapaciteti i organizimit përshtatet me realizimin e qëllimëve, si edhe justifikueshmëria e buxhetit të programit dhe projektit.  Neni 8.  Komisioni shqyrton aplikimet e konkursit të cilat janë paraqitur në kohë dhe dokumentacionin e depozituar; përcakton përmbushjen e kushteve formale të parashikuara me konkursin dhe përcakton Listen e vleresimit dhe renditjes së programeve dhe projekteve të aplikuara.  Komisioni nuk do të shqyrtojë aplikimet e paraqitura jashtë afatit dhe ato që janë plotesuar në mënyrë të gabuar; aplikimet me dokumentacionin e paplotë; aplikimet që nuk janë paraqitur në formularin përkatës dhe aplikimet që përmbajnë mungesa të tjera për shkak të cilave nuk është e mundur të përcaktohet përmbajtja reale e aplikimit ose aplikimet tek të cilat nuk është i mundur vlerësimi sipas kritereve të vendosura; aplikimet e paraqitësve që nuk kanë të drejtë të marrin pjesë në konkursin; aplikimet që nuk janë paraqitur nga personat e autorizuara dhe aplikimet që përmbajnë projektet dhe programet që nuk janë në përputhje me qëllimin e mjeteve të përcaktuara me anë të kësaj dispozite. |
| Neni 9.  Komisioni përcaktion Listën e vlerësimit dhe renditjes së programeve dhe projekteve të aplikuara, në afatin jo më gjatë se 60 ditë nga dita e skadimit të afatit për paraqitjen e aplikimeve.  Lista nga paragrafi 1 të këtij neni shpallet në faqen zyrtare të Ministrisë, Zyrës për të Drejtat e Njeriut dhe të Pakicave, Zyrës për Bashëpunim me Shoqërinë Civile dhe Portalit të e-Administratës.  Pjesëmarrësit e konkursit kanë të drejtën e qasjes në aplikimet e paraqitura dhe dokumentacionin e depozituar, si edhe të drejtën e ankimimit brënda tre ditësh nga dita e shpalljes së Listes nga paragrafi 1 të këtij neni.  Vendimin e ankimimit Komisioni e merr brenda 15 ditësh nga dita e marrjes së tij.  Vendimin e shpërndarjes së mjeteve nga Fondi e merr Ministri në bazë të Listës nga paragrafi 1 të këtij neni, brenda afatit prej 30 ditësh nga dita e përcaktimit të Listës. |
| Neni 10.  Mjetet të cilat miratohen për realizimin e programit dhe projektit, në përputhje me këtë Dispozitë, janë mjetet e dedikuara dhe mund të përdoren vetë për realizimin e projektit dhe programit konkret në përputhje me kontratën e cila lidhet midis Ministrisë dhe përdoruesit të mjeteve.  Më anë të kësaj kontrate rregullohen të drejtat e anasjellta, detyrimet dhe përgjegjësitë e palëve kontraktuese. |
| Neni 11.  Përdoruesi i mjeteve detyrohet t’i paraqesë Ministrisë raportin narativ dhe financiar mbi realizimin e programit dhe projektit me provën e mjeteve të shpenzuara për qëllimin e përcaktuar. (Në tekstin e mëtejshëm: raporti).  Raporti dorëzohet çdo tre muaj, si edhe pas realizimit të programit dhe projektit.  Përdoruesi i mjeteve detyrohet të theksojë në mënyrë të përshtatshme që Ministria ka marrë pjesë në financimin ose bashkëfinancimin e programit dhe projektit të relizuar. |
| Neni 12.  Ministria ndjek mënyrën e shpenzimit të mjeteve si edhe realizimin e qëllimëve për realizimin e të cilave janë shpërndarë mjetet në bazë të raportit nga neni 11 të kësaj dispozite.  Me qëllim ndjekjen e realizimit të qëllimëve nga paragrafi 1 të këtij neni, Ministria detyrimisht merr mendimin e ministrive në fushëveprimin e të cilave gjendet fusha e programit ose projektit për të cilin paraqitet raporti.  Përdoruesi i mjeteve detyrohet t’i mundësojë Ministrisë në çdo moment kontrollin e realizimit të programit dhe projektit dhe qasjen në gjithë dokumentacionin e nevojshëm. Ministria, me qëllim marrjen e mendimit, sipas nevojës ia siguron qasjen në dokumentacion ministrisë kopetente.  Në qoftë se përdoruesi i mjeteve nuk e bën të mundur kontrollin e realizimit të programit dhe projektit ose gjatë kontrollit mësohet shpenzimi i mjeteve jashtë qëllimit, Ministria do të prishë kontratën dhe përdoruesi i mjeteve detyrohet t’i kthejë mjetet e paguara, bashkë me kamatëvonesën. |
| Neni 13.  Përdoruesi i mjeteve për të cilin vërtetohettë këtë shpenzuar mjetet jashtë qëllimit, humbet të drejtën e pjesëmarrjes në konkurset e mëtejshme për dhënien e mjeteve të Fondit. |
| Neni 14.  Kjo dispozitë hyn në fuqi ditën e tetë pas shpalljes në “Fletorën Zyrtare të Republikës së Serbisë”. |

**Q E V E R I A**

|  |  |
| --- | --- |
| 05 Numër:  Në Beograd, viti 2016 | KRYETARI |